

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/25-01/7**

**URBROJ: 2198-31-02-25-2**

**U Gračacu, 17. srpnja 2025. g.**

**ZAPISNIK**

2. sjednice Općinskog vijeća Općine Gračac održane 17. srpnja 2025. godine s početkom u 17,00 sati na adresi Nikole Tesle 37 u Gračacu u velikoj dvorani. Sjednicu vodi predsjednica Općinskog vijeća, Dajana Šušnja Jasenko koja pozdravlja nazočne te poziva na prozivanje radi utvrđivanja kvoruma.

NAZOČNI: Dajana Šušnja Jasenko, Ankica Rosandić, Robert Juko, Ivana Krpan, Ivan Češljić, Katarina Šulentić Kalašević, Antonio Filipin, Rajko Obradović, Radmila Zec, Nina Marković, Pero Grmača.

NENAZOČNI: Kristian Miličić, Rade Dubajić (Rade Dubajić nazočan naknadno, od 1. točke dnevnog reda).

Sjednici je na početku nazočno 11 od 13 vijećnika, stoga postoji kvorum za održavanje sjednice i donošenje odluka.

OSTALI NAZOČNI: Općinski načelnik Goran Đekić; zamjenik načelnika iz reda pripadnika srpske nacionalne manjine Nebojša Rađenović; službenica privremeno ovlaštena za obavljanje poslova pročelnika Jedinstvenog upravnog odjela Općine Gračac Sandra Kukić; službenice JUO Anka Šulentić, Svjetlana Valjin, Manuela Filipović i Bojana Fumić; ravnateljica Razvojne agencije Općine Gračac Vesna Krezić.

Aktualni sat započinje u 17,02:

Predsjednica: želim skrenuti pozornost na neugodan miris koji se osjeti uz rijeku Otuču, nije kao da je ribarnica nego kao stoka ili uginula životinja. Pričala sam s načelnikom, kontaktirali smo i Hrvatske vode da im skrenemo pozornostu ukoliko je to zbog trave koja je narasla u rijeci, ali osjeti se baš kao uginula životinja. Načelnik: prije dva dana bio je g. Ivan iz Hrvatskih voda iz Zadra, razgovarali smo o tome koji će se se projekti raditi odnosno barijere. Ići će sljedeće godine iza ove barijere montažna, bit će ove godine očišćena Otuča. Svjetlana Valjin- možda su mačke pojele otrovane štakore jer radili smo deratizaciju. Manuela Filipović- vodočuvar je prošao tamo, nema lešine. Ivana Krpan- zbog vozača koji prebrzo voze potrebna je drugačija regulacija prometa u Ulici Kneza Branimira, ispred crkve, kod škole i vrtića, kod kafića „Marko”, da se stave uspornici, da se to stavi u proračun. Svjetlana Valjin- ne može na županijskim cestama jer regulativa je takva, već smo dobili odbijenicu Ministarstva prometa kad je bivši načelnik policije tražio. Robert Juko- samo na našim cestama može, na drugima ne daju. Kamera bi koštala preko 200 tisuća kuna. Na kraju smo izlobirali za ovu kameru na magistrali da oni kao mogu ovdje u mjestu više kontrolirati. Nadam se da će načelnik pokrenuti izmjenu prometnog elaborata. Svjetlana Valjin- moglo bi se prema pijaci i ulicu Kneza Branimira. Anka Šulentić- u Lovincu su uspornici postavljeni nedavno. Ivana Krpan- barem Kneza Branimira i prema vrtiću. Ankica Rosandić- na ulazu u Školsku ulicu još nisu pokrpali cestu.

Aktualni sat zaključen je u 17, 12.

Predsjednica predlaže dnevni red kao u pozivu za sjednicu:

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2024.– 31. 12. 2024. godine
2. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2024. godinu
3. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2024. godinu
4. Prijedlog Zaključka o usvajanju Izmjena i dopuna Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. g.
5. Prijedlog Plana operativne provedbe programa aktivnosti u provedbi posebnih mjera zaštite od požara od interesa za Općinu Gračac u 2025. godini
6. Prijedlog Odluke o davanju suglasnosti

Na predloženi dnevni red nema prijedloga za izmjene niti dopune. Vijećnici glasuju s 11 ZA, 0 PROTIV, 0 UZDRŽANIH (od ukupno 11 nazočnih vijećnika), čime jednoglasno usvajaju isti te on usvojen glasi:

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2024.– 31. 12. 2024. godine
2. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2024. godinu
3. Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2024. godinu
4. Prijedlog Zaključka o usvajanju Izmjena i dopuna Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. g.
5. Prijedlog Plana operativne provedbe programa aktivnosti u provedbi posebnih mjera zaštite od požara od interesa za Općinu Gračac u 2025. godini
6. Prijedlog Odluke o davanju suglasnosti

Prije prelaska na rad po utvrđenim točkama dnevnog reda, predsjednica vijećnike poziva da iznesu svoje primjedbe na zapisnik s 1. konstituirajuće sjednice Općinskog vijeća. Primjedbi nema te se isti smatra jednoglasno usvojenim.

**Ad/1** Prijedlog Izvještaja o izvršenju Proračuna Općine Gračac za 01. 01. 2024.– 31. 12. 2024. godine

Manuela Filipović ukratko iznosi od čega se izvještaj sastoji, prikaz prihoda i rashoda koliko su ostvareni, nije bilo zaduživanja, tu je i pisano obrazloženje. Vijećnik Rade Dubajić dolazi u 17,15 te je od tog trenutka na sjednici 12 vijećnika. Predsjednica otvara raspravu. Prijava za raspravu nema. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Izvještaj o izvršenju**

**Proračuna Općine Gračac za 01. 01. 2024.– 31. 12. 2024. godine**

koji se prilaže i sastavni je dio ovog zapisnika.

**Ad/2** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2024. godinu

Svjetlana Valjin: bilo je dosta popravaka nakon poplava, uvijek se na stavci nerazvrstanih cesta potrošilo najviše, najmanje na javnoj rasvjeti, ona će morati doživjeti pomak jer struja ponovno ide na tržišnu vrijednost pa treba ići za tim da se stavi led rasvjeta kako bi se smanjili troškovi. Održavanje javnih zelenih površina je potrošeno obzirom na kišu, ove godine smo dobili izvješće revizije o komunalnoj djelatnosti, mi i Starigrad jedini smo dobili bezuvjetno. Robert Juko: dobili smo naputke da bi možda trebalo odrediti zone gdje bi se noću gasilo svjetlo. Svjetlana Valjin: ima to rezultate, ali je i pitanje javne sigurnosti. Radmila Zec- Zrmanja je u tami, Popina ima rasvjetu, mi smo sada na redu, neuredno, je ne može se prići, makar te puteve riješite. Mislim da nema goreg sela. Ivan Češljić- što će rasvjeta ako nema ljudi, ako ljudi nemaju posla. Radmila Zec- ne može invalid do kuće, ne održavaju se groblja. Mi tražimo kamion da se doveze, da se nasipa, da se može doći. Svjetlana Valjin: u sustavu nam je pet groblja, a preko 162 je seoskih, nemoguće je održavati sva mala groblja. Ograničilo se na groblja gdje se vrše ukopi. Većinu sredstava potroše ljeti, makar ovo centralno da održavaju. Robert Juko: 42 su aktivna groblja, a ljudi neće plaćati, tu je veliki gubitak. Svjetlana Valjin- Čistoća ima malo ljudi, stariji su, pred mirovinom, a ogromno je područje. Bilo bi dobro da se mještani organiziraju. Načelnik- a onda da mi dođemo s nekoliko ljudi, naći ćemo neku kombinaciju. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Zaključak o usvajanju Izvješća o izvršenju**

**Programa održavanja komunalne infrastrukture na području Općine Gračac za 2024. godinu**

koji se prilaže i sastavni je dio ovog zapisnika.

**Ad/3** Prijedlog Zaključka o usvajanju Izvješća o izvršenju Programa građenja komunalne infrastrukture na području Općine Gračac za 2024. godinu

Svjetlana Valjin: kapitalne pomoći su na 4% izvršenja, bile su u programu za 2024. godinu ceste koje se rade zapravo ove godine, postotak je tada izvršen u malom iznosu jer je rađena samo nabava, a sad u ovoj se izvršava. Mi moramo to u proračunu imati kad raspisujemo nabavu. Naknada za zadržavanje i komunalnog doprinosa nije bilo. Energetska obnova zgrade Općine se isto tako zapravo izvršava ove godine. Građevinski radovi na grobljima izvršeni su 100%, boćališta u Popini i Gračacu, Poučni put Vrelo Zrmanje. Vodovod je pripojen Vodovodu Zadar. Okoliš TIC-a je uređen, izvršeno je proširenje i modernizacija javne rasvjete u Gračacu. Za akcijski plan npr. isto je pokrenuta nabava krajem godine tako da još nije bilo izvršenje. Prijava za raspravu nema. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Zaključak o usvajanju Izvješća o izvršenju**

**Programa građenja komunalne infrastrukture na području Općine Gračac**

**za 2024. godinu**

koji se prilaže i sastavni je dio ovog zapisnika.

**Ad/4** Prijedlog Zaključka o usvajanju Izmjena i dopuna Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. g.

Svjetlana Valjin: bili su izbori pa je traženo da se izvješća naprave ranije, kasnije je u izvještaju svrstano drugdje, no ispostavilo se da ima više za 485 eura, nismo ništa utrošili, oni su višak prihoda prenesen u 2025. godinu. Manuela Filipović- to nije slučajna greška, sve uplate su knjižene kako treba, a one za koje nisu bili navedeni ispravni uplatni računi se preknjižavaju kad FINA dostavi izvješća. Prijava za raspravu nema. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Zaključak o usvajanju**

**Izmjena i dopuna Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2024. g.**

koji se prilaže i sastavni je dio ovog zapisnika.

**Ad/5** Prijedlog Plana operativne provedbe programa aktivnosti u provedbi posebnih mjera zaštite od požara od interesa za Općinu Gračac u 2025. godini

Anka Šulentić: donošenje je zakonska obveza, planirane su mjere i nositelji, najvećim dijelom to su snage Vatrogasne zajednice Općine Gračac te operativne snage. Sredstva su osigurana u proračunu Općine Gračac. Prijava za raspravu nema. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Plan operativne provedbe programa aktivnosti**

**u provedbi posebnih mjera zaštite od požara od interesa**

**za Općinu Gračac u 2025. godini**

koji se prilaže i sastavni je dio ovog zapisnika.

**Ad/6** Prijedlog Odluke o davanju suglasnosti

Bojana Fumić: ukratko objašnjava zakonske obveze odnosno potrebu donošenja odluke od strane Općinskog vijeća. Radi se o sredstvima Ministarstva demografije. Osim potpisivanja ugovora s Ministarstvom, načelnik treba izdati i zadužnicu na iznos odobrenih sredstava uvećanih za 5% što bi bilo oko 42 i pol tisuće eura, no po dostupnim kategorijama zadužnica to znači izdavanje bjanko zadužnice na iznos od 75.000,00 eura koja mora biti potvrđena kod javnog bilježnika. Obzirom da niti prihod od projekta niti rashod nije planiran u trenutno važećem Proračunu za 2025. godinu, izdavanje zadužnice i sklapanje ugovora značilo bi i preuzimanje određenih obveza koje općinski načelnik nije ovlašten preuzeti uzimajući u obzir odredbe Zakona o lokalnoj samoupravi. Treba pokrenuti javnu nabavu, vremena nema puno, ti postupci mogu se odužiti. Vesna Krezić: to su bespovratna sredstva za vrtić: didaktika, senzorna oprema i rekviziti. To je prvi poziv što se tiče opremanja koji nije vezan isključivo uz građevinske radove i opremanje, time bi se sigurno stavila „točka na i“ da imaju sve što djeci treba. Robert Juko- bilo bi možda jednostavnije da je manji iznos zbog javne nabave, ali nastojalo se povući što više sredstava. Bojana Fumić- s dobrom namjerom htjelo se što više ostvariti, no vremena je malo, treba pokušati provesti. Prijava za raspravu nema. Vijećnici glasuju s 12 ZA, 0 PROTIV, 0 UZDRŽANIH (od ukupno 12 nazočnih vijećnika), čime jednoglasno donose

**Odluku o davanju suglasnosti**

koja se prilaže i sastavni je dio ovog zapisnika.

Sjednica se zaključuje u 17, 40 sati.

**ZAPISNIČAR PREDSJEDNICA**

**Bojana Fumić Dajana Šušnja Jasenko**